ET Euroopa Liidu Teataja C 181/4

Liikmesriikide edastatud kokkuvõtlik teave riigiabi kohta, mis on antud kooskõlas komisjoni 23. detsembri 2003. aasta määrusega (EÜ) nr 1/2004, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmise, töötlemise ja turustamisega tegelevatele väikestele ja keskmise suurusega ettevõtetele

(2006/C 181/03)

Abi number: XA 72/04

Liikmeriik: Hispaania

Piirkond: Castilla y León

Abikava nimetus või üksiktoetust saava ettevõtte nimi: Abi VKE-dele maksusoodustuse saamiseks teadus- ja arendustegevuseks ning tehnoloogiauuendusteks

Õiguslik alus: Acuerdo del Consejo Rector de la Agencia de Desarrollo Económico de Castilla y León por el que se aprueban las bases de la convocatoria de determinadas ayudas o incentivos de la Agencia de Desarrollo Económico de Castilla y León cofinanciados con fondos estructurales

Kavas ettenähtud aastased kulutused või ettevõttele antud üksiktoetuse üldsumma: 600 000 EUR aastas

Abi ülemmäär: Abi brutoülemmäär on 50 % heakskiidetud abikõlblikust kulust ülempiiriga 3 500 EUR iga järgmise abikõlbliku kululiigi puhul:

Rakendamise kuupäev:

Kava või üksiktoetuse kestus:

Abi eesmärk: Abi eesmärk on hõlbustada Castilla Y Leoni väikeste ja keskmise suurusega ettevõtete jaoks juurdepääsu kehtivate õigusaktidega ettenähtud maksusoodustustele teadus- ja arendustegevuse ning tehnoloogiauuendusega seotud tegevuste eest, andes artikli 14 kohaselt toetusi järgmiste väliskonsultantide kulude katmiseks:

Samuti käsitatakse abikõlblikuna väliseid kulusid, mis on seotud allhanke korras tehnilise aruande koostamisega tegevuste kvalifitseerimise ja teadus- ja arendustegevuse ning tehnoloogiauuendusega seotud kulude ja investeeringute kohta riigi akrediteerimisasutuse poolt nõuetekohaselt akrediteeritud asutusele

Asjaomased majandusharud: Põllumajandustoodete (välja arvatud EÜ asutamislepingu I lisas loetletud tooted, mis töödeldakse kõnealuses lisas loetlemata toodeteks) tootmise, töötlemise ja turustamisega tegelevad väikesed ja keskmise suurusega ettevõtted

Abi andva ametiasutuse nimi ja aadress:

ADE — Agencia de Desarrollo Económico de Castilla y León C/ Duque de la Victoria 23 E-47001 Valladolid

Veebileht: www.jcyl.es/ade

Abi number: XA 24/06

Liikmesriik: Hispaania

Piirkond: La Rioja

Abikava nimetus või üksiktoetust saava ettevõtte nimi: Programmi “Uus info- ja sidetehnoloogia väikestele ja keskmise suurusega ettevõtetele” abikava reguleeriv alus

Õiguslik alus: Resolución del Presidente de la Agencia de Desarrollo Económico de La Rioja de 17 de marzo de 2006 por la que se aprueban las Bases Reguladoras del régimen de ayudas del programa Nuevas Tecnologías de la Información y las Comunicaciones para Pymes

Kavas ettenähtud aastased kulutused või ettevõttele antud üksiktoetuse üldsumma: 2 000 000 EUR

Abi ülemmäär: Abi ülemmäär on 40 % abikõlbliku investeeringu summast

Rakendamise kuupäev: Alates 23. märtsist 2006

Kava või üksiktoetuse kestus: Aasta 2006

Abi eesmärk: Peamine eesmärk on anda toetust väikestele ja keskmise suurusega ettevõtetele. Lisaeesmärk on aidata rakendada info- ja sidetehnoloogia juurutamise kavasid ettevõtete äritegevuse tervikuks ühendamiseks.

Kasutatud on artiklit 7 “Töötlemise ja turustamisega seotud investeeringud”.

Abikõlblikuna käsitatakse investeeringuid rakenduskavadesse info- ja sidetehnoloogia juurutamiseks, mille eesmärk on ettevõtte tegevusalade tervikuks ühendamine ja mis on seotud järgmiste tegevustega:

e-kaubandus: elektrooniliste tootemüügisüsteemide ja klienditeeninduse juurutamine;

e-äri: ühtsete juhtimissüsteemide juurutamine;

e-turundus: süsteemide juurutamine, mis looksid parimad suhted klientidega;

e-turud: süsteemide juurutamine, mis võimaldaksid ettevõtetel osaleda platvormidel, mis lihtsustavad müüjate ja ostjate vahelisi elektroonilisi tehinguid;

e-riigihanked: süsteemide juurutamine, mis võimaldavad ettevõtetel tooteid ja teenuseid elektrooniliselt osta.

Ettevõtte veebileht tingimusel, et see sisaldab lisaks teabele ettevõtte kohta ka võimalust teha kaubandustehinguid.

Ettevõtte sisevõrk ja/või välisvõrk, mis optimeerivad töötajatevahelist ning ettevõte ja tema klientide ning tarnijate vahelist suhtlust.

Interneti turvasüsteemid

Asjaomased majandusharud: Väikesed ja keskmise suurusega ettevõtted (töötlemine ja turustamine), kelle peakontor asub La Rioja autonoomses piirkonnas või kellel on kõnealuses piirkonnas vähemalt tegutsemiskeskus

Abi andva ametiasutuse nimi ja aadress:

Agencia de Desarrollo Económico de La Rioja Muro de la Mata 13-14 E-26071 Logroño (La Rioja)

Veebileht: www.ader.es

Abi number: XA 37/06

Liikmesriik: Prantsusmaa

Piirkond: Alam-Normandia

Abikava nimetus: Loomade heaolu ja põllumajandusettevõtete keskkonnaga seotud toetus

Õiguslik alus:

— Komisjoni 23. detsembri 2003. aasta määruse (EÜ) nr 1/2004 artikkel 4

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises;

— Délibération de l'assemblée régionale en date du 11 février 2005

Kavas ettenähtud aastased kulutused: 385 000 EUR

Abi ülemmäär:

— 40 % varustuse ostmiseks tehtud abikõlblikest investeeringutest, et paranda loomadega töötamise tingimusi (isoleerimine), kujundada maastikku või vähendada levivat haisu

— 30 % toetuseks, et vähendada söödakulusid (kahe- või mitmefaasilise söötmisega seotud eriinvesteeringud) või hallata sisetingimusi (sisetingimuste parandamine loomade tervise ja heaolu eesmärgil)

Rakendamise kuupäev: Kui Euroopa komisjon on kättesaamist kinnitanud

Abikava kestus: Kaks aastat, pikendatav

Abi eesmärk: Kava eesmärk on parandada põllumajandusettevõtete tootmistingimusi ning säilitada ja parandada keskkonda, sanitaartingimusi ja loomade heaolu. Tegemist on juhtudega, kui lähitulevikus (kaks aastat) ei ole võimalik kokku panna tervet programmi, mida võiks esitada loomakasvatushoonete ajakohastamise plaanina või juhtudega, mis korduvate taotluste tõttu ei kvalifitseeru ehitamiskava alla.

Taotlusesse ei või lisada ühtegi osa investeeringutest, mis suurendavad tootmisvõimsust. Mitte ühelgi juhul ei hõlma abi lihtsaid töid, mille eesmärk on täita ELi õigusaktidest tulenevaid eeskirju loomade hügieeni, keskkonna ja heaolu valdkonnas. Abikõlblikud on ainult uue varustuse ja uute ehitistega seotud kulud, asendamine ja kasutatud varustus ei ole abikõlblikud.

Abikõlblikud investeeringud on näiteks: aedik, kohakindlad või teisaldatavad boksid, ehitiste välisvooderdis, maastiku kujundamine taimede või hekkide istutamise kaudu, juurdepääsu parandamine, kahe- või mitmefaasilise toitmisega seotud varustus, laotus- ja väetamisseadmed

Asjaomased majandusharud: Kõik Alam-Normandia põllumajandusettevõtted

Abi andva ametiasutuse nimi ja aadress:

Monsieur le Président du Conseil régional de Basse-Normandie Abbaye aux Dames BP 523 F-14035 Caen CEDEX

Veebileht: www.region-basse-normandie.fr

Abi number: XA 40/06

Liikmesriik: Itaalia

Piirkond: Liguuria

Abikava või üksiktoetust saava ettevõtte nimetus: Abi kooperatiivsete põllumajandusettevõtete ajakohastamiseks ning abi põllumajandustoodete töötlemiseks ja turustamiseks ning põllumajandusalasteks teenusteks

Õiguslik alus: Articoli 4, 5 e 6 della legge regionale 19 aprile 2006, n. 9 “Interventi strutturali a favore delle cooperative agricole”

Kavas ettenähtud aastased kulutused või ettevõttele antud üksiktoetuse üldsumma: Maakonnaseadusega 2006. aastaks ette nähtud eelarve kogusumma on 400 000 EUR. Järgnevate aastate osas on ette nähtud, et maakonnaseadusega võib määrata sama suure aastase summa

Abi ülemmäär:

— Artiklis 4 osutatud abi kooperatiivsete põllumajandusettevõte ajakohastamiseks antakse kapitalitoetusena 50 % ulatuses (sealhulgas käibemaks) abikõlblikele investeeringutele Euroopa Komisjoni 26. septembri 2000. aasta otsusega nr C(2000) 2727 heakskiidetud maakonnaarengu kavas kindlaks määratud vähemsoodsates piirkondades ja 40 % ulatuses (sealhulgas käibemaks) abikõlblikest investeeringutest muudes piirkondades.

— Artiklis 5 osutatud abi põllumajandustoodete töötlemiseks ja turustamiseks antakse kapitalitoetusena 40 % ulatuses (sealhulgas käibemaks) abikõlblikest investeeringutest.

— Artiklis 6 osutatud abi põllumajanduslikus tootmises kasutatavate tootmisvahendite ning ühiseks kasutamiseks mõeldud masinate ja seadmete ühiseks ostmiseks antakse vastavalt määruse (EÜ) nr 69/2001 artiklile 2 vähese tähtsusega abi vormis

Rakendamise kuupäev: Alates 2006. aastast ja igal juhul 10 tööpäeva pärast käesoleva vormi väljasaatmist kooskõlas määruse (EÜ) nr 1/2004 artikli 19 lõikega 1

Kava või üksiktoetuse kestus: Tähtajatu

Abi eesmärk: Soodustada põllumajanduskooperatiivide arengut abi kaudu järgmistele tegevustele:

Komisjoni määruse (EÜ) nr 1/2004 asjaomased artiklid: Artikkel 4 “Investeeringud põllumajandusettevõtetesse” ja artikkel 7 “Töötlemise ja turustamisega seotud investeeringud”

Asjaomased majandusharud: Abikava kohaldatakse kõikidele asutamislepingu 1. lisas osutatud põllumajandustoodetele ja toiduainetesektori toodetele

Abi andva ametiasutuse nimi ja aadress:

Regione Liguria — Dipartimento Agricoltura e Protezione civile Via G. D'Annunzio 113 I-16121 Genova

Veebileht: http://www.agriligurianet.it/cgi-bin/liguria/agrinet3/ep/linkPagina.do?canale=/Portale Agrinet 3/Home/AttivitaRegionali/<! - - 0030 - - >sostegno economico/<! - - 0050 - - >contributi alle coop agricole